Student keer in koma terug ná aanhouding | Maroela Media
Student keer in koma terug ná aanhouding
Otto tydens sy verhoor. Foto: AP Photo/Jon Chol Jin, File
'n Amerikaanse student wat verlede jaar tot 15 jaar tronkstraf en harde arbeid in Noord-Korea gevonnis is, is ná 17 maande in aanhouding vrygelaat en het in 'n koma in Amerika aangekom.
Otto Warmbier (22) het Dinsdagaand in 'n koma by die lughawe in Cincinnati, Ohio, aangekom. 'n Senior beampte van die Amerikaanse staatsdepartement het Warmbier se vrylating op humanitêre grondslag bewillig.
Warmbier is in Maart 2016 tot tronkstraf gevonnis nadat hy op Oujaarsaand in 2015 propagandamateriaal gesteel het. Hy het 'n politieke banier gesteel by 'n hotel in Pjongjang waar hy en 'n toergroep tuisgegaan het. Hy is op 2 Januarie 2016 in hegtenis geneem toe hy die land wou verlaat.
Warmbier was deel van 'n Nuwejaar-toergroep wat van Noord-Korea na Hongkong sou reis. Die VSA het geen diplomatieke of konsulêre verbintenis met Noord-Korea nie. Warmbier se ouers het geen woord van hul seun gehoor sedert hy gevonnis is nie.
Warmbier het Dinsdagaand in Ohio aangekom voor hy na 'n hospitaal vervoer is. Foto: AP Photo/John Minchillo
Warmbier moes soos ander buitelandse aangehoudenes 'n openbare erkenning van sy oortreding doen. Hy het 'n bekentenis voorgelees wat glo vir hom geskryf is terwyl hy huilend om verskoning gevra en om sy vrylating gepleit het. Hy is ná 'n uur lange verhoor gevonnis vir misdaad teen die regering.
Hoewel hy nou tuis is, is daar nuwe vrae rondom hoe dit kon gebeur dat 'n gesonde jong man in 'n koma geraak het. Volgens berigte het die Noord-Koreaanse owerhede gesê Warmbier het voedselvergiftiging opgedoen kort nadat hy gevonnis is en dat hy toe in die koma geraak het. Daar is glo ook 'n slaappil aan hom gegee.
Drie ander Amerikaanse burgers word tans nog in Noord-Korea aangehou. Amerika het ook weereens 'n beroep gedoen op sy burgers om nie Noord-Korea te besoek nie.
En aan die ander kant van logika en wets toepassing en reëls en regulasies staan…SUID AFRIKA! Hier is jy welkom om te kom steel en verwoes en moor en brand…jy moet bloot aan die korrekte kant van KOLON oiaisme wees en previjisli disatvaantidgd wees en currently taking advaantijdg.
Dis is bitter hartseer wat met die Warmbier jongman gebeur het! 'N Mens kan net hoop dat hy met die nodige mediese hulp sal herstel.
Bly weg uit Noord Korea. Dis moeilikheid soek.
Jammer oor die jongman. Ek wens hom en sy ouers en familie sterkte toe.
Goed genoeg rede vir Amerika om daai verskoning van 'n skreefieoogleier 'n kernpil te gee, sou ek sê.